Проект на договор

Днес…................2016г.. се сключи настоящия договор за възлагане на обществена поръчка между:

„ТЕЦ Марица изток 2”ЕАД, със седалище и адрес на управление: област Стара Загора, община Раднево, с. Ковачево, п. код 6265, тел.: 042/662214, факс: 042/662000, Електронна поща: tec2@tpp2.com, Интернет страница: www.tpp2.com; регистрирано в търговския регистър при Агенцията по вписванията; ЕИК 123531939; Разплащателна сметка: IBAN: IBAN: BG22TTBB94001526680953, BIC: TTBBBG22, Сосиете Женерал Експресбанк АД, представлявано от инж. Живко Димитров Динчев – Изпълнителен директор, наричано за краткост ВЪЗЛОЖИТЕЛ

и

“................................................................................” .............,

със седалище:................................................................................................................;
тел.: ........./..............................; факс: ............/..........................;

регистрирано в Търговския регистър при Агенцията по вписвания;

ЕИК ......................................;

Разплащателна сметка:

IBAN: .........................................,BIC: .......................,Банка .......................................

представлявана от ................................................................. – ..................................,
наричан за краткост ИЗПЪЛНИТЕЛ
за следното:
1.ПРЕДМЕТ НА ДОГОВОРА

1.1.Предметът на настоящия договор е „Доставка на помпен агрегат ГрТ 160-71 – 2бр”, произведени от ........................, наричани по-нататък в договора изделия. 

1.2.Неразделна част от договора е Приложение №1 – Спецификация
1.3.Настоящият договор е сключен в резултат на проведена обществена поръчка чрез публична покана на основание чл.14, ал.4, т.2, рег.№ 916040.

1.4. Гаранционния срок на изделията е 12 месеца от датата на възлагане, но не повече от 18 месеца от датата на доставка.

2 ЦЕНА, начин на плащане и Фактуриране

2.1.Общaта стойност на договор е..............................…/словом......................................../  лв., без ДДС, при условие на доставка DDP “ТЕЦ Марица изток 2” ЕАД, съгласно Инкотермс 2010. 
2.2.Цената за доставка на 1 бр. помпен агрегат е:.............................. .........................................../словом........................................................................................................................................................................./ лева, без ДДС.
2.2.Плащането се извършва до 60 дни срещу двустранно подписан протокол за доставката и фактура - оригинал, съгласно разпоредбите на чл. 113 от ЗДДС и след представяне на документи по чл. 45б, ал.3 от ЗОП при сключени договори с подизпълнители. Срокът за плащане тече от датата на последно представения документ.

3. СРОК ЗА ИЗПЪЛНЕНИЕ

3.1.Срокът за изпълнение на договора е 60дни от датата на сключване на договора.
4. ЕКСПЕДИЦИОННИ ДОКУМЕНТИ, УВЕДОМЯВАНЕ И ПРИЕМАНЕ

4.1. Изпълнителят уведомява Възложителя по телефон или факс, че има готовност за експедиция на изделията, минимум 2 дни преди доставката им. Възложителят организира извършването на входящ контрол на доставката. 

4.2. Приемането на доставката се извършва до 14.00ч. на територията на Възложителя в присъствието на представители на двете страни по договора, като се проверява количеството и качество на доставените изделия (чрез визуален контрол), наличието и окомплектовката на експедиционни документи. Представителите на страните подписват приемо-предавателен протокол, удостоверяващ, че съответното количество от изделията е доставено в склад на Възложителя. 

4.3. При констатирани по време на визуалния входящ контрол несъответствия в количеството на изделията, Изпълнителят коригира количествата, като при установен недостиг доставя допълнително количество в срок до 5 дни, а при установен излишък връща излишните изделия в деня на доставката. В приемо-предавателния протокол се отразяват разтоварените в склада на Възложителя количества. Всички допълнителни разноски на Изпълнителя по повод коригиране на количествата са за негова сметка.

4.4. При констатирани по време на визуалния входящ контрол несъответствия в качеството Възложителят връща на Изпълнителя некачествените изделия, като в приемо-предавателния протокол се описват оставащите в склада на Възложителя количества, както и количеството и причините за връщане на некачествените изделия. Изпълнителят е длъжен в срок до 5 дни да достави на Възложителя изделия, заменящи върнатите му и отговарящи качествено и количествено на изискванията на Възложителя. При получаване на новите изделия отново се извършва входящ контрол по реда, описан по-горе. Всички допълнителни разноски на Изпълнителя по повод замяната на некачествени изделия са за негова сметка.

4.5. При липса на несъответствия вследствие на проведения входящ контрол за дата на доставката се приема датата на подписване на двустранния приемо-предавателен протокол. При констатирани несъответствия за дата на доставка се приема датата на приемо-предавателния протокол, подписан от двете страни след доставка на изделия, отговарящи на изискванията на възложителя.

4.6. В срок до 5 /пет/ дни, считано от датата на приемо-предавателния протокол по т.4.5, Изпълнителят представя на Възложителя фактура - оригинал, съдържаща описание на изделията, номер на договора, единични цени, количества и обща стойност. Към фактурата се прилага приемо - предавателния протокол по т.4.5.
5. ПРАВА И ЗАДЪЛЖЕНИЯ НА ВЪЗЛОЖИТЕЛЯ

5.1.Възложителят има право да оказва текущ контрол при изпълнение на договора. Указанията на Възложителя в изпълнение на това му правомощие са задължителни за Изпълнителя, доколкото тези указания не надвишават правата му по договора.   

5.2.Възложителят е длъжен да плати цената на изделията и да приеме  тяхната  доставка в съответствие с изискванията на настоящия договор.

5.3.Възложителят е длъжен да спази указания срок за плащане в Раздел 2.

5.4. Възложителят е длъжен да приеме доставките и да подпише приемо-предавателен протокол, ако изделията отговарят на изискванията на документацията, техническите условия и са представени всички придружителни документи. 

5.5. Възложителят има право да не приеме изделията, в случай че има забележки по т.5.4 от текущия Раздел.
5.6.Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.
6. ПРАВА И ЗАДЪЛЖЕНИЯ НА ИЗПЪЛНИТЕЛЯ

6.1. Изпълнителят се задължава да достави изделия, отговарящи по количество, качество и описание на клаузите на настоящия договор.

6.2. Изпълнителят е длъжен да спази срока, указан в  Раздел 3.

6.3. Изпълнителят е длъжен да уведоми Възложителя за готовността на експедиция;

6.4. Изпълнителят е длъжен да представи необходимите документи при всяка доставка, посочени в Раздел 4 от настоящия договор. 

6.5. Изпълнителят е длъжен да определи техническо лице, отговарящо за изпълнението на договора.
6.6. Изпълнителят е длъжен да се запознае с Указания за реда и последователността при подготовка на документи за допускане до работа на външни изпълнители на територията на „ТЕЦ Марица изток 2” ЕАД (Указанията), публикувани на интернет страницата на дружеството (www.tpp2.com, раздел Профила на купувача, Вътрешни документи на Възложителя) и да изпълни изискванията им.

6.7. Изпълнителят се задължава в еднодневен срок от подписване на договора да осъществи контакт с отговорника по договора и с негово съдействие да съгласува с компетентните лица на Възложителя от отдели „Сигурност и управление при кризи”, „Безопасност и здраве при работа”, „Технически контрол и качество” и „Екология”, както и РСПБЗН, необходимостта от представяне на документи за допускане до работа на територията на дружеството. 

Компетентните лица съгласуват подготвените от Изпълнителя документи и при липса на забележки подписват Протокол за проверка на документи за допускане до работа.

6.8.В случай че Териториална дирекция “Национална сигурност”,  гр. Стара Загора не издаде разрешение за работа или извършване на конкретно възложена задача на лице – работник или служител на Изпълнителя, Изпълнителят се задължава да го замени, като предложи на Възложителя друго лице, притежаващо равностойна квалификация и опит, което също подлежи на проучване по горния ред. 
6.9.Изпълнителят е длъжен на основание чл. 45а, ал. 3 ЗОП в срок до 3 дни след сключване на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати на Възложителя оригинален екземпляр от договора или допълнителното споразумение, заедно с доказателства, че не е нарушена забраната в чл. 45а, ал. 2 от ЗОП. Документите се представят в три дневен срок от подписване на договора за подизпълнение.

6.10.В случай, че се прекрати договорът за подизпълнение с обявения по процедурата подизпълнител и/или се замени обявен подизпълнител, Изпълнителят представя договора с новия подизпълнител ведно с декларация по чл. 47, ал.8 във връзка с чл. 47, ал.9 от  ЗОП от новия подизпълнител и декларация от Изпълнителя в свободен текст, с която се посочва причината, поради която се заменя обявения в процедурата подизпълнител и доказателства, че не е нарушена забраната на чл. 45а, ал. 2, т. 3 от ЗОП. 
6.11Изпълнителят няма право да: 

6.11.1.сключва договор за подизпълнение с лице, за което е налице обстоятелство по чл. 47, ал. 1 или 5:

6.11.2.възлага изпълнението на една или повече от дейностите, включени в предмета на обществената поръчка, на лица, които не са подизпълнители;

6.11.3. заменя посочен в офертата подизпълнител, освен в случаите по чл. 45а, ал.2, т.3 от ЗОП.

6.12.Изпълнителят е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по чл. 45а, ал. 4 от ЗОП в 14-дневен срок от узнаването.
7. САНКЦИИ И НЕУСТОЙКИ

7.1Възложителят дължи на Изпълнителя неустойка в размер на законната лихва за забава, върху неиздължената сума на ден при забава на плащания по договора, но не повече от 5 % от стойността на забавената сума. Максималният размер на дължимите от Възложителя на това основание неустойки за забава се ограничава до 5 % от стойността на договора.

7.2. При забава изпълнителят дължи неустойка в размер на законната лихва за забава върху стойността на забавеното изпълнение, но не повече от 5% от стойността на договора.

7.3.При неточно изпълнение изпълнителят дължи неустойка в размер на 1% от стойността на договора за всеки установен случай на неточно изпълнение. 

7.4.При пълно неизпълнение на задълженията си по договора Изпълнителят дължи неустойка в размер на 20 % от стойността на договора.

7.5.Плащането на неустойки не лишава изправната страна по договора от правото и да търси обезщетения за претърпени вреди и пропуснати ползи над размера на неустойката.

7.6.Ако Възложителят прецени, че срока за изпълнение на договора не може да бъде спазен по причини, които се дължат изцяло или частично на негови действия или бездействия не налага предвидените в договора санкции и неустойки за определен от него период.

7.7.Изпълнителят се съгласява да удовлетвори претенциите на Възложителя за плащане на неустойки, настъпили в резултата на негово неизпълнение произтичащо от настоящият договор. Възложителят се задължава при възникване на претенция да уведоми писмено Изпълнителя. Уведомлението трябва да бъде мотивирано по основание и размер.
7.8.В случаите на т.7.7. от текущия Раздел, Възложителят извършва прихващане между двете насрещни вземания, които се погасяват до размера на по-малкото, като клаузата произвежда правно действие при условие, че между страните съществуват насрещни, еднородни, заместими и изискуеми вземания

8. ПРЕКРАТЯВАНЕ НА ДОГОВОРА

8.1. По взаимно съгласие на двете страни, изразено в писмена форма.

8.2. При настъпване на форсмажорни обстоятелства при условията на раздел 9
8.3. Неизпълнението на всяка една клауза от настоящия договор е основание за Възложителя да прекрати действието на договора едностранно с 5-дневно писмено предизвестие. Неустойките по раздел 7 остават дължими.

8.4. Възложителят има право едностранно да прекрати договора с 7-дневно писмено предизвестие.

9. ФОРС МАЖОР

9.1. Страните се освобождават от отговорност за частично или пълно неизпълнения на техните договорни задължения, в случай че невъзможността за изпълнение е следствие на събитие извън техния контрол или в случай че тези обстоятелства са упражнили непосредствено влияние върху изпълнението на този договор. В случай на възникване на такива форсмажорни обстоятелства, съответните срокове се удължават с времето на действие на тези обстоятелства.

9.2. Всяка една от страните е длъжна да уведоми съответно другата страна за настъпването и прекратяването на форсмажорното събитие в 7-дневен срок от възникването и края на събитието, независимо от характера на събитието.

9.3. Уведомяването по т.9.2 от текущия Раздел трябва да е потвърдено от Българската търговско-промишлена палата. В случая намира приложение чл. 306 от ТЗ.

10. РАЗРЕШАВАНЕ НА СПОРОВЕ

10.1.Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване празноти в Договора или приспособяването му към ново възникнали обстоятелства, се решават с преговори между страните.

10.2.
При непостигане на споразумение, всяка от страните може да отнесе спора за решаване от компетентния съд в Република България, според българското законодателство. 

11.ОБЩИ ПОЛОЖЕНИЯ 

11.1.Изпълнителят се задължава да информира Възложителя писмено за всички промени, касаещи Дружеството и неговата дейност.

11.2.За всички неуредени в договора въпроси се прилагат разпоредбите на ЗЗД, ТЗ и действащите нормативни документи.

11.3. По всички въпроси, възникнали при изпълнение на настоящия договор /включително и за връщане на гаранциите/, Изпълнителят се обръща към отговорника по договора, указан по-долу.

11.4. Този договор се изготви и подписа в два еднообразни екземпляра, по един за всяка страна, при спазване на общите изисквания на Търговския закон, Закона за задълженията и договорите и на Закона за обществените поръчки.

ВЪЗЛОЖИТЕЛ:                                                             ИЗПЪЛНИТЕЛ:                                                                                                                 

Забележка: В окончателния текст на договора за обществена поръчка клаузите относно подизпълнителите се заличават, ако в офертата си участникът не е декларирал участие на подизпълнители.

ПРИЛОЖЕНИЕ №1
СПЕЦИФИКАЦИЯ

Помпен агрегат ГрТ 160-71 или еквивалентно   -  2бр
 в комплект с двигател и рама  
Технически характеристики:

Дебит /Q/  -  160 м3/ч

Напор /Н/  -  63 м

Работен флуид - вода с твърди примеси
- Плътност до 1300кг/м3
- Температура до 70ºС

- Размер на твърдите частици – 6мм

Материал на вътрешния корпус  -  износоустойчив чугун
Двигател:

220/380V;  232/134А;  75 kW;  1470 Об/мин; 3~50 Hz; cos φ 0.92
ВЪЗЛОЖИТЕЛ:                                                                           ИЗПЪЛНИТЕЛ:
ТО/ММ/ДЖ                                                                     Договор ОП 916023                                                       Стр. 2 


